* “શ્રી રામ,શૂદ્રનો વધ કરવા ધનુષ પર બાણ….” — આ એક કિસ્સો મેં બહુ બધે એમનો એમ જ વાંચ્યો છે, હવે વાત દૃષ્ટિકોણની જ કરીએ તો પોતાને ગમતી (કે અણગમતી) કે અનુકુળ ઘટનાને પકડી અને જોયે રાખવી તેને વળી ’સાંકડો દૃષ્ટિકોણ’ ન કહેવાય ? કારણ રામે તો રાવણનો પણ વધ કર્યો (જે બ્રાહ્મણ હતો !) અને રાવણની સમગ્ર સેનાનો નાશ પણ કર્યો જેમાં, સામાન્ય બુદ્ધીથી માની શકાય કે સૌથી વધુ રાવણના સગા, કુટુંબીજનો જ હશે (જે પણ બ્રાહ્મણ હશે !) તો આ બીજો દૃષ્ટિકોણ કે રામ બ્રાહ્મણોના વિરોધી હતા !! (આ વાત હસવા જેવી નથી, વિચારવા જેવી છે. આપણે ઘેટાંઓની જેમ ન દોરાવું હોય તો પોતાનો આગવો પણ તર્કયુક્ત દૃષ્ટિકોણ રાખતા શીખવું જ પડશે.)